Llywodraeth Leol, Cymru Enwi a chychwyn 1 1 Enw’r Rheoliadau hyn yw Rheoliadau Deddf Llywodraeth Leol ac Etholiadau (Cymru) 2021 (Diwygiadau Canlyniadol a Darpariaeth Drosiannol) (Prif Weithredwyr) 2022. 2 Daw’r Rheoliadau hyn i rym ar 5 Mai 2022. Rheoliadau Awdurdodau Lleol (Contractau) 1997 2 1 Mae Rheoliadau Awdurdodau Lleol (Contractau) 1997 wedi eu diwygio fel a ganlyn. 2 Yn rheoliad 7(3) (llofnodi tystysgrifau – awdurdodau â phrif swyddog cyllid), ar ôl “1989 Act” mewnosoder “other than a county council or county borough council in Wales,”. 3 Ar ôl rheoliad 7(3), mewnosoder— 4 A county council or county borough council in Wales which is under a duty to appoint a chief executive under section 54 of the Local Government and Elections (Wales) Act 2021 must ensure that a certificate issued by it is signed by one of the following officers of the council— a one of the statutory chief officers within the meaning given to that expression in section 2(6) of the 1989 Act; b a non-statutory chief officer within the meaning given to that expression in section 2(7) of the 1989 Act; or c a deputy chief officer within the meaning given to that expression in section 2(8) of the 1989 Act. Rheoliadau Awdurdodau Lleol (Rheolau Sefydlog) (Cymru) 2006 3 1 Mae Rheoliadau Awdurdodau Lleol (Rheolau Sefydlog) (Cymru) 2006 wedi eu diwygio fel a ganlyn. 2 Yn rheoliad 2 (dehongli)— a yn y diffiniad o “prif swyddog”, yn lle paragraff (a) rhodder— a ei brif weithredwr; ; b hepgorer y diffiniad o “pennaeth gwasanaeth taledig yr awdurdod”; c yn y lle priodol, mewnosoder— ystyr “ prif weithredwr ” (“ chief executive ”) yw’r person a benodir yn brif weithredwr o dan adran 54 o Ddeddf Llywodraeth Leol ac Etholiadau (Cymru) 2021; . 3 Yn rheoliad 7(2)(a) (rheolau sefydlog yn ymwneud â staff), yn lle “pennaeth gwasanaeth taledig yr awdurdod” rhodder “prif weithredwr yr awdurdod”. 4 Yn rheoliad 8(1) (rheolau sefydlog o ran camau disgyblu), yn lle “pennaeth gwasanaeth taledig yr awdurdod” rhodder “prif weithredwr yr awdurdod”. 5 Yn lle rheoliad 9(1A)(a) (ymchwilio i gamymddwyn honedig) rhodder— a prif weithredwr yr awdurdod; . 6 Yn Rhan 1 o Atodlen 3 (awdurdod gyda maer a chabinet gweithredol)— a ym mharagraff 2, yn lle’r geiriau o “y swyddog a ddynodwyd” hyd at y diwedd, rhodder “y person a benodwyd yn brif weithredwr yr awdurdod neu gan swyddog a enwebwyd gan brif weithredwr yr awdurdod”; b yn lle paragraff 3(1)(a) rhodder— a y person a benodwyd yn brif weithredwr yr awdurdod; ; c ym mharagraff 4(1), yn lle “swyddog a ddynodwyd yn bennaeth gwasanaeth taledig yr awdurdod” rhodder “person a benodwyd yn brif weithredwr yr awdurdod”. 7 Yn Rhan 2 o Atodlen 3 (awdurdod gydag arweinydd a chabinet gweithredol)— a ym mharagraff 2, yn lle’r geiriau o “y swyddog a ddynodwyd” hyd at y diwedd, rhodder “y person a benodwyd yn brif weithredwr yr awdurdod neu gan swyddog a enwebwyd gan brif weithredwr yr awdurdod”; b yn lle paragraff 3(1)(a) rhodder— a y person a benodwyd yn brif weithredwr yr awdurdod; ; c ym mharagraff 4(1), yn lle “swyddog a ddynodwyd yn bennaeth gwasanaeth taledig yr awdurdod” rhodder “person a benodwyd yn brif weithredwr yr awdurdod”. 8 Yn Atodlen 4 (darpariaethau i’w hymgorffori yn y rheolau sefydlog parthed camau disgyblu)— a ym mharagraff 1, yn lle “ pennaeth gwasanaeth taledig yr awdurdod ” (“ head of the authority’s paid service ”) rhodder ““ prif weithredwr ” (“ chief executve ”)”; b ym mharagraff 2(1), yn lle “pennaeth gwasanaeth taledig yr awdurdod” rhodder “prif weithredwr yr awdurdod”. Rheoliadau Awdurdodau Lleol (Trefniadau Gweithrediaeth) (Swyddogaethau a Chyfrifoldebau) (Cymru) 2007 4 1 Mae paragraff 12 o Ran Ff (swyddogaethau amrywiol) o’r tabl yn Atodlen 1 (swyddogaethau nad ydynt i fod yn gyfrifoldeb i weithrediaeth awdurdod) i Reoliadau Awdurdodau Lleol (Trefniadau Gweithrediaeth) (Swyddogaethau a Chyfrifoldebau) (Cymru) 2007 wedi ei ddiwygio fel a ganlyn. 2 Yn lle’r cofnod yng ngholofn 1, rhodder “Y ddyletswydd i benodi prif weithredwr, ac i ddarparu staff, etc.” 3 Yn lle’r cofnod yng ngholofn 2, rhodder “Adran 54(1) a (6) o Ddeddf Llywodraeth Leol ac Etholiadau (Cymru) 2021.” Gorchymyn Awdurdodau Lleol (Cod Ymddygiad Enghreifftiol) (Cymru) 2008 5 Yng Ngorchymyn Awdurdodau Lleol (Cod Ymddygiad Enghreifftiol) (Cymru) 2008 , ym mharagraff 8(a)(i) o Ran 1 o’r Atodlen (y cod ymddygiad enghreifftiol), ar y diwedd mewnosoder “ar gyfer awdurdodau heblaw cynghorau sir a chynghorau bwrdeistref sirol, a phrif weithredwr yr awdurdod os yw’r awdurdod yn gyngor sir neu’n gyngor bwrdeistref sirol”. Rheoliadau Cynlluniau Gostyngiadau’r Dreth Gyngor (Darganfod Twyll a Gorfodi) (Cymru) 2013 6 Yn Rheoliadau Cynlluniau Gostyngiadau’r Dreth Gyngor (Darganfod Twyll a Gorfodi) (Cymru) 2013 , yn lle rheoliad 3(5)(a) (awdurdodiadau gan awdurdodau bilio) rhodder— a y prif weithredwr a benodwyd o dan adran 54 o Ddeddf Llywodraeth Leol ac Etholiadau (Cymru) 2021; neu . Rheoliadau Cyfrifon ac Archwilio (Cymru) 2014 7 1 Yn Rheoliadau Cyfrifon ac Archwilio (Cymru) 2014 , mae rheoliad 9(8) (datganiad o dâl) wedi ei ddiwygio fel a ganlyn. 2 Yn y diffiniad o “prif weithredwr”— a ym mharagraff (a), hepgorer y geiriau “gyngor sir neu’n gyngor bwrdeistref sirol,”; b ar ôl is-baragraff (a) mewnosoder— aa yn achos corff perthnasol sy’n gyngor sir neu’n gyngor bwrdeistref sirol, y prif weithredwr a benodwyd o dan adran 54 o Ddeddf 2021; . 3 Yn y diffiniad o “cyflogai hŷn”, yn lle paragraff (a)(i) rhodder— i yn achos corff perthnasol heblaw cyngor sir neu gyngor bwrdeistref sirol, wedi ei ddynodi yn bennaeth y gwasanaeth cyflogedig o dan adran 4 o’r Ddeddf honno, ac yn achos cyngor sir neu gyngor bwrdeistref sirol, wedi ei benodi yn brif weithredwr o dan adran 54 o Ddeddf 2021; . Rheoliadau Atal Twyll Tai Cymdeithasol (Darganfod Twyll) (Cymru) 2014 8 Yn Rheoliadau Atal Twyll Tai Cymdeithasol (Darganfod Twyll) (Cymru) 2014 , yn lle rheoliad 3(5)(a) (awdurdodiad gan awdurdodau lleol) rhodder— a y swyddog a benodwyd yn brif weithredwr o dan adran 54 o Ddeddf Llywodraeth Leol ac Etholiadau (Cymru) 2021; neu . Darpariaeth drosiannol sy’n ymwneud â swyddogion cyfredol a ddynodwyd yn benaethiaid y gwasanaeth taledig 9 1 Mae’r swyddog a ddynodwyd yn bennaeth gwasanaeth taledig y cyngor sir neu’r cyngor bwrdeistref sirol yn union cyn 5 Mai 2022 i’w drin fel y prif weithredwr a benodwyd o dan adran 54 o Ddeddf Llywodraeth Leol ac Etholiadau (Cymru) 2021. 2 Nid yw’r swyddog a ddynodwyd yn bennaeth gwasanaeth taledig y cyngor sir neu’r cyngor bwrdeistref sirol yn union cyn 5 Mai 2022 yn ddarostyngedig i’r broses benodi o dan baragraffau 1 a 2 o Ran 1 o Atodlen 1 i Reoliadau Awdurdodau Lleol (Rheolau Sefydlog) (Cymru) 2006 at ddibenion paragraff (1). Dirymu 10 Mae rheoliad 11 (darpariaethau trosiannol a chanlyniadol) o Reoliadau Awdurdodau Lleol (Rheolau Sefydlog) (Cymru) 2006 wedi ei ddirymu. Rebecca Evans Y Gweinidog Cyllid a Llywodraeth Leol, un o Weinidogion Cymru 22 Mawrth 2022